《婚後事》4位主角陳自瑤(Yoyo)、賴慰玲(Winki)、黎諾懿及羅天宇,主持的綜藝節目《香港婚後事》今晚(25日)首播,首集嘉賓是羅子溢。5人因拍劇成為好友,錄影節目時暢所欲言。黎諾懿單刀直入,叫羅子溢解構和太太楊茜堯姊弟戀背後因由。羅子溢大方分享︰「當時我覺得需要一個成熟嘅女人喺身邊,可以令自己成長得快啲,同埋搵到安全感。」他直認偶爾會與太太冷戰,又分享兩人處理爭拗的手法。羅子溢說︰「我以前會拗,依家屋企所有濕碎嘢我係唔會理,總之你決定就啱㗎喇。每次冷戰,我都會先讓步。我太太一遇到問題,會話唔好講住,等瞓醒先處理。」他又在節目中分享獨特湊女心得,希望女兒長大後能成為硬淨的人。
5人討論得最熱熾的話題是「肉體出軌vs.精神出軌」,Yoyo斬釘截鐵表示「兩樣都唔得」,黎諾懿反駁:「諗吓咋喎﹗」Yoyo一臉認真地說︰「如果你老婆同你一齊,佢不停諗緊第二個男人,你接唔接受到吖?如果你老婆出完軌一次返番嚟你度,你接唔接受到?」黎諾懿聞言陷入苦思,坦言確有一個狀况難以接受。Yoyo再追問︰「如果佢鍾意咗另一個,佢之後返番嚟屋企,但個心都係飄走咗,咁又得唔得?」羅子溢企圖以一句解圍,賴慰玲卻大反應地表示︰「呢個好殘忍!我好怕有日認同子溢等人嘅睇法。」
羅子溢在節目中追問羅天宇緋聞,羅天宇當場嚇窒。Yoyo在旁「食花生」,笑指羅子溢很大膽,黎諾懿亦說︰「嘉賓講嘢可以唔負責任﹗」全場起哄笑不停。除羅天宇,Yoyo及黎諾懿亦是被玩對象,羅子溢不斷苦勸Yoyo︰「過去咗喇,唔好再執著個角色」,賴慰玲就稱全公司都知黎諾懿最有錢。節目錄到一半,賴慰玲突然稱要先行離開回家找老公。